**Pressemelding**23. september 2014

**Stor etterspørsel etter produkter fra Kari Traa**

**Den norske nettbutikken, Blush.no har stor etterspørsel etter produkter fra Kari Traa. Responsen har vært over all forventing.**

* Vi startet samarbeidet med Kari Traa i mars, og etterspørselen er større enn hva vi hadde våget å håpe på, sier Lene Oen, daglig leder i Blush.no. Salget dobler seg fra måned til måned, og vi tror forklaringen ligger i at det er mye fokus på trening om dagen. Fint treningstøy gir treningsglede, og kolleksjonen til Kari Traa kjennetegnes av friske, fine farger og design. Rett og slett tøy til å bli glad av, sier Oen.
* Vi i Blush.no bygger et kvinneunivers med kvalitetsprodukter til kundevennlige priser. Kari Traa står for gode verdier som våre kunder kan identifisere seg med. I tillegg til treningstøy, opplever vi god respons på ulltøyet fra hennes kolleksjon. Plaggene er av svært god kvalitet, og ikke minst tidsriktig, norsk design. Det passer vår målgruppe som er unge, kvalitetsbevisste jenter/kvinner, sier Oen.
* Jeg hadde gleden av å besøke Blush.no for noen dager siden, og ble imponert over hva de har fått til på kort tid, sier Kari Traa. Ikke minst var det morsomt å se hvordan dynamikken ved å selge produktene på nettet er. Vi gleder oss til å fortsette det gode samarbeidet.

**For mer informasjon kontakt:**

Lene Oen, daglig leder Blush.no, mobil: 908 32 955

**Om Blush.no**

Blush.no er eid av Komplett Group som er Nordens største netthandelsaktør med 14 nettbutikker. Komplett Group har 600 ansatte og hadde i 2013 en samlet omsetning på 5,2 milliarder norske kroner. Hovedkontoret ligger i Sandefjord. Les mer på [www.blush.no](http://www.blush.no) og [www.komplettgroup.com](http://www.komplettgroup.com)

**Om Kari Traa**

Før hun grunnla klesmerket i sitt eget navn, var Kari Traa freestyle-skikjører på heltid. I dag er Kari Traa Skandinavias ledende merkevare innen sportsklær for kvinner og eid av Active Brands. I 2013 omsatte merkevaren for 170 millioner og selges i Skandinavia og mellom-Europa. Les mer på [www.karitraa.com](http://www.karitraa.com)